./data/phi2331/phi029/phi2331.phi029.perseus-lat2.xml
David Magie
sed Aureliano de Thraciis redeunte superatus est multi dicunt laqueo eum vitam finisse; aliud edictis suis ostendit Aurelianus 1; namque cum eum vicisset tale edictum Romae proponi iussit: Amantissimo sui populo Romano Aurelianus Augustus salutem dicit  Pacato undique gentium toto qua late patet orbe terrarum, Firmum etiam latronem Aegyptium, barbaricis motibus aestuantem et feminei propudii reliquias colligentem, ne plurimum loquar, fugavimus, obsedimus, cruciavimus et occidimus nihil est, Romulei Quirites, quod timere possitis, canon Aegypti, qui suspensus per latronem improbumfuerat, integer veniet, sit vobis cum senatu concordia, cum equestri ordine amicitia, cum praetorianis adfectio  ego efficiam ne sit aliqua sollicitudo Romana vacate ludis, vacate circensibus, nos publicae necessitates teneant, vos occupent voluptates, quare sanctissimi Quirites,et reliqua